S-1501/2011

Mál þetta, sem dómtekið var í dag, er höfðað af lögreglustjóranum á höfuðborgarsvæðinu með ákæru þann 13. september 2011, á hendur B-kk-þgf S-kk-þgf, kt. […], Álfheimum 52, Reykjavík, fyrir eftirtalin brot framin á höfuðborgarsvæðinu árin 2010 og 2011 :

I.

1. Fyrir þjófnað og líkamsárás með því að hafa laugardaginn 10. apríl 2010 innandyra í versluninni Hagkaup við Litlatún 1 í Garðabæ, stolið snyrtivörum samtals að verðmæti 23.493 króna, en ákærði var stoppaður af öryggisverði þegar hann var kominn framhjá afgreiðslukassa og í kjölfarið veist að S-kk-þgf V-kk-þgf G-kk-þgf, kt. 000000-0000 öryggisverði, með því að slá hann hnefahöggum í andlitið og í líkama allt með þeim afleiðingum að S-kk-nf hlaut glóðarauga á vinstra auga, mar á augnloki og augnsvæði, bólgu yfir báðum kinnum, yfirborðsáverka á efri útlimum og öðrum hlutum höfuðs.

II.

Umferðarlagabrot með því að hafa :

2. Aðfaranótt mánudagsins 20. desember 2010 ekið bifreiðinni JY-336 undir áhrifum ávana- og fíkniefna og óhæfur tila ð stjórna henni örugglega ( í blóði mældist 190 ng/ml amfetamín og 7,4 ng/ml tetrahýdrókannabínól) og sviptur ökuréttindum, vestur Hvaleyrarvatnsveg við Hvaleyrarvatn í Hafnarfirði, þar sem lögregla stöðvaði aksturinn.

3. Að kvöldi mánudagsins 3. janúar 2011 ekið bifreiðinni JY-336 undir áhrifum ávana- og fíkniefna og óhæfur til að stjórna henni örugglega (í blóði mældist 55 ng/ml amfetamín, 3,6 ng/ml tetrahýdrókannabínól og 10 ng/ml methýlfenídat) og sviptur ökuréttindum á bifreiðastæði við Hraunbæ nr. 12a í Reykjavík, þar sem lögregla stöðvaði aksturinn.

4. Sunnudaginn 10. júlí 2011 ekið bifreiðinni SB-878 undir áhrifum ávana- og fíkniefna og óhæfur til að stjórna henni örugglega (í blóði mældist 18 ng/ml tetrahýdrókannabínól) og sviptur ökuréttindum norður Vatnsendaveg við Hnattavelli í Kópavogi, þar sem lögregla stöðvaði aksturinn.

Brot ákærða í 1. tl. I. kafla ákæru teljast varða við 244. gr. og 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998 en brot við 2., 3. og 4. tl. Í II. kafla ákæru eru brot í 2. -4. tl. talin varða við 1., sbr2. mgr. 45. gr. a, og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar, greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Í málinu er einnig gerð skaðabótakrafa af hálfu Hagkaupa hf. og er þess krafist að ákærði verði gert að greiða bætur að fjárhæð 23.493 króna, auk vaxta og dráttarvaxta.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1983. Samkvæmt sakavottorði hefur ákærði þrívegis verið dæmdur í skilorðsbundið fangelsi og í tvígang gengist undir sáttir vegna umferðar- og fíkniefnalagabrota, síðast þann 18. ágúst 2010.

Með hliðsjón af sakarefni málsins, sakaferli ákærða og greiðlegri játningu hans er refsing hans hæfilega ákveðin fangelsi í 2 mánuði, sem bundið verður skilorði með þeim hætti er í dómsorði greinir.

Með vísan til lagaákvæða í ákæru verður ákærði sviptur ökurétti í 4 ár frá uppkvaðningu dómsins að telja.

Ákærði verður dæmdur til greiðslu sakarkostnaðar samkvæmt sakarkostnaðaryfirliti, auk málsvarnarþóknunar skipaðs verjanda síns, S-kk-ef A-kk-ef S-kk-ef hæstaréttarlögmanns, eins og nánar greinir í dómsorði.

D ó m s o r ð :

Ákærði, B-kk-nf S-kk-nf, sæti fangelsi í 2 mánuði, en fresta skal fullnustu refsingarinnar og falli hún niður að liðnum 2 árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í 4 ár frá uppkvaðningu dómsins að telja.

Ákærði greiði Hagkaupum hf. skaðabætur að fjárhæð 23.493 krónur auk vaxta skv. 8. gr. laga um vexti og verðtryggingu nr. 38/2001, frá 10. apríl 2010 til 22. október 2011 en dráttarvaxta skv. 1. mgr. 6. gr. sömu laga frá þeim degi til greiðsludags.

Ákærði greiði 367.294 krónur í sakarkostnað, þar með talið málsvarnarþóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 50.200 krónur.

S-kk-nf S-kk-nf.